In die hartjie van die prentjiemooi dorpie, Somerset-Oos, bied Angler & Antelope 'n welkome verrassing aan gaste wat hier aandoen en nie só 'n juweel in 'n klein, plattelandse dorpie verwag nie. Jy sal net die regte hoeveelheid aandag van jou gashere ontvang en regtig tuis voel in ons beeldskone gastehuis.
Ons bied iets vir amper elkeen, van sakpas-selfsorgverblyf vir gesinne tot bekostigbare kamers vir sakereisigers en -verteenwoordigers, en luukse kamers, elkeen met 'n en suite-badkamer, ondervloerse verhitting, lugversorging en 'n TV met sekere DStv-kanale. Gaste kan ook 'n heerlike tuisgemaakte ete in die eeu-oue Rooms-Kat…
Ons bied iets vir amper elkeen, van sakpas-selfsorgverblyf vir gesinne tot bekostigbare kamers vir sakereisigers en -verteenwoordigers, en luukse kamers, elkeen met 'n en suite-badkamer, ondervloerse verhitting, lugversorging en 'n TV met sekere DStv-kanale. Gaste kan ook 'n heerlike tuisgemaakte ete in die eeu-oue Rooms-Katolieke Kerk geniet en whiskey uit ons versameling van meer as 50 moutsoorte proe.
Somerset-Oos is 'n juweel aan die rand van die Karoo met 4 biome binne 20 km van die dorpie af: Karoo, savanne, grasveld en inheemse woude. Die mikroklimaat wat deur die Boschberg teweeggebring word, verseker dat daar 'n ongewone hoeveelheid reën, vir die Karoo in elk geval, elke jaar hier gemeet word. Die area is fantasties vir kunsvlieg-entoesiaste aangesien die reënval dit 'n baie gunstige plek vir forel maak. Ons het ook 'n goed toegeruste kunsvlieghengel-winkel in die ou biegkamer en meer as genoeg plaaslike kennis met behulp van ons REFFIS-geregistreerde visvang-gids, Alan Hobson.
Gaste wat na Angler & Antelope Guesthouse gekyk het, het ook belangstelling getoon in die volgende lekke plekke:
College-weg 2, Somerset-oos, 5850, Oos-Kaap